Forslag til lokalplan nr. 560 - Udvidelse af Høng Varmeværk 
Sagsfremstilling 
13.    Forslag til lokalplan nr. 560 - Udvidelse af Høng Varmeværk  
                                                                                                                        Åbent 
Sagsnr.: 326-2015-6098        J.nr.: 01.02.05            Cathrine Mathiasen.: 326-2015-126739 
  
[adresse] 
Plan, Byg og Miljø har udarbejdet Forslag til lokalplan nr. 560 for udvidelse af Høng varmeværk (Bilag 1). 
Udarbejdelsen er sket i dialog med varmeværket.  
  
Der har tidligere været en dialog med varmeværket for at etablere en større udvidelse til brug for et større 
solvarmeanlæg. Denne proces blev aflyst på ansøgers foranledning.  
  
Lokalplanen muliggør et fornyet ønske fra [adresse] om en udvidelse af værket vest for det eksisterende 
varmeværk. Lokalplanområdet har et areal på ca. 1,46 ha og omfatter matr. nr. 7dv og del af matr. nr. 9nm, [adresse], 
[adresse]. 
  
Udover, at udvidelsen skal sikre en større kapacitet af anlægget, omfatter udvidelsen også etableringen af et 
askelager, der vil reducere lastbiltrafikken til og fra varmeværket, da asken ikke løbende skal afhentes. I stedet vil 
asken blive opsamlet i askelageret, der vil blive tømt ca. en gang om året. 
  
Det forventes, at askelageret bliver etableret i 2015, hvorimod den ekstra akkumuleringstank vil blive etableret, når 
der vurderes at være et behov for den. 
  
Lokalplanområdet er i Kommuneplan 2013-2024 omfattet af rammeområde H1.T01 (teknisk område) og er i 
overensstemmelse hermed. 
  
Lokalplanens formål er at sikre, at det eksisterende varmeværk kan udvides med teknikbygninger, askelager, 
akkumuleringstank, skorsten og solenergianlæg. 
  
Lokalplanområdets anvendelse fastlægges til varmeværk med tilhørende tekniske anlæg, herunder 
akkumuleringstanke, askelager, halmlager, flislager, solfangere/solceller, skorstene og lign. Med lokalplanens 
bestemmelser sikres, at udvidelsen af varmeværket tilpasses eksisterende anlæg, således at anlægget får et samlet
ensartet visuelt udtryk. 
  
Lokalplanområdet er beliggende både i byzone og landzone. 
  
Matr nr. 7dv, der omfatter Høng Varmeværk, ligger i byzone og skal forblive i byzone efter lokalplanens endelige 
vedtagelse. 
  
Matr. nr. 9nm ligger i landzone, og den del af matriklen, der er omfattet af planen, overføres til byzone ved 
lokalplanens endelige vedtagelse. 
  
Eksisterende Lokalplan nr. 16 vedtaget af kommunalbestyrelsen (Høng Kommune) d. 27. august 1985 ophæves i sin
helhed ved endelig vedtagelse af lokalplan nr. 560. 
  
I forbindelse med udarbejdelsen af lokalplanforslaget er der foretaget en screening efter lov om miljøvurdering af 
planer og programmer. Screeningen har været udsendt i høring hos berørte myndigheder, relevante foreninger m.v. 
På baggrund af den gennemførte screening konkluderes det, at planforslaget ikke vurderes at kunne få væsentlig 
indvirkning på miljøet, hvorfor der ikke skal gennemføres en egentlig miljøvurdering. 
  
BEHANDLING 
Teknik- og Miljøudvalget, Økonomiudvalget, Kommunalbestyrelsen. 
  
INDSTILLING 
Teknik- og Udviklingsdirektøren indstiller at 
1. Forslag til lokalplan nr. 560 - Udvidelse af Høng Varmeværk vedtages til offentlig fremlæggelse i 8 uger 
2. Vurderingen om, at der ikke skal gennemføres miljøvurdering, offentliggøres med en klagefrist på 4 uger 
3. Plan, Byg og Miljø bemyndiges til at foretage evt. redaktionelle rettelser til planforslaget inden offentlig 
fremlæggelse. 
  
ØKONOMISKE KONSEKVENSER 
Sagen har ingen økonomiske konsekvenser for Kalundborg Kommune. 
  
Bilag 
  
  
  
  
  
Teknik- og Miljøudvalgets møde den 4. maj 2015: 
Udvalget vedtog at anbefale teknik- og udviklingsdirektørens indstilling. 
Bilag 1 - Forslag til Lokalplan nr. 560 
326-2015-130870 
